กสทช.เดินหน้าโครงการ เน็ตในฝันเดือนละ 50 บาท พื้นที่ชายขอบ
นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยถึงความคืบหน้าโครงการจัดให้มีสัญญาณโทรศัพท์มือถือและบริการอินเตอร์เน็ตในพื้นที่ชายขอบ 3,920 หมู่บ้าน หรืออินเตอร์เน็ตประชารัฐ ที่ดำเนินการโดย กสทช. ภายใต้วงเงิน 13,000 ล้านบาท ว่า กสทช.จะเปิดให้ซื้อเอกสารการประมูลตั้งแต่วันนี้-16 ก.ค.60 และเปิดให้ยื่นซองประมูลวันที่ 17 ก.ค.60 หลังจากนั้นจะพิจารณาคุณสมบัติและการเสนอราคาประมูลของผู้ยื่นซอง และวันที่ 1 ส.ค.60 เปิดให้เคาะราคาหาผู้ชนะประมูล,ทั้งนี้ คาดว่า กสทช.จะสามารถลงนามในสัญญาจ้างเอกชนภายในเดือน ส.ค.60 เพื่อติดตั้งสัญญาณมือถือ อินเตอร์เน็ต จุดให้บริการไว-ไฟ ฟรี จำนวน 5,229 จุดใน 3,920 หมู่บ้าน และศูนย์บริการอินเตอร์เน็ตสาธารณะ (uso net) 763 แห่ง เชื่อมต่อสัญญาณอินเตอร์เน็ตความเร็วสูงไปยังโรงเรียน 1,210 แห่ง และโรงพยาบาลส่งเสริมสุขภาพประจำตำบล (รพ.สต.) 107 แห่ง โดย กสทช.จะดูแลค่าบำรุงรักษาเป็นเวลา 5 ปี หลังจากนั้นก็โอนทรัพย์สินของโครงการให้กับกระทรวงดิจิทัลเพื่อเศรษฐกิจและสังคม (ดีอี) เพื่อบริหารจัดการต่อไป ค่าบริการอินเตอร์เน็ตประชารัฐจะต้องถูกกว่าแพ็กเกจปกติความเร็ว 30/10 Mbps ที่ให้บริการอยู่ในตลาดราคาเดือนละ 599 บาท ส่วนตัวตั้งใจว่าจะกำหนดราคาต่ำสุด 50-100 บาทต่อความเร็ว 20Mbps เพื่อให้ผู้มีรายได้น้อยได้ใช้งาน แต่ในเบื้องต้นจะออกแพ็กเกจให้เลือกใช้บริการ 3 แพ็กเกจ ได้แก่ 1.รุ่นจิ๋ว ความเร็ว 10 Mbps ราคาไม่เกิน 100 บาทต่อเดือน 2.รุ่นเล็ก ความเร็ว 15 Mbps ราคาไม่เกิน 150 บาทต่อเดือน 3.รุ่นกลาง ความเร็ว 20 Mbps ราคาไม่เกิน 200 บาทต่อเดือน
โครงการจัดให้มีสัญญาณโทรศัพท์มือถือและบริการอินเตอร์เน็ตในพื้นที่ชายขอบ 3,920 หมู่บ้าน หรืออินเตอร์เน็ตประชารัฐ ที่ดำเนินการโดย กสทช. ภายใต้วงเงิน 13,000 ล้านบาท ว่า กสทช.จะเปิดให้ซื้อเอกสารการประมูลตั้งแต่วันนี้-16 ก.ค.60 
กสทช.,อินเตอร์เน็ตประชารัฐ,พื้นที่ชายขอบ,ไว-ไฟ,ฐากร ตัณฑสิทธิ์,ข่าวทั่วไป